
Előterjesztés a Zalakaros Város Önkormányzata Képviselőtestülete 2020. február 13-án tartandó ülésére

Tárgya: Külterületi ingatlanok kijelölése értékesítésre
Az előterjesztést készítette: Bognár Ottó Péter településstratégiai és közbiztonsági referens
Tisztelt Képviselőtestület!

Megkeresés érkezett az Önkormányzat tulajdonában lévő, Zalakaros külterület 0147/6 és 0147/7 hrsz-ú külterületi, szántó megnevezésű ingatlanok megvásárlásával kapcsolatban. Az ingatlanok Má-8 jelű általános mezőgazdasági rendeltetésű területen helyezkednek el. A földek természetben nem elkülöníthetően egy nagyobb fizikai blokkban helyezkednek el, melyet a vételi szándékot benyújtó művel, ezért szeretné megfelelő ajánlat esetén a területeket megvenni, vagy az üzemi gyakorlat szerint a helyben szokásos 1.500 Ft/AK haszonbérleti díj ellenében haszonbérletbe venni.
Zalakaros Város Önkormányzata Képviselőtestületének Az Önkormányzat vagyonáról, a vagyongazdálkodás és vagyonhasznosítás szabályairól szóló 14/2004 (IV.21.) rendelete alapján az ingatlanok, valamint az 1.000.000, - Ft feletti ingó egyéb vagyontárgyakról minden esetben a Képviselőtestület jogosult dönteni. Az ingatlanokat a Képviselőtestület jelöli ki eladásra, hasznosításra a hasznosítás módjának és pályáztatás induló árának megállapításával.

A vagyonhasznosítás módjai /ingatlan, vagyoni értékű jog eladás, bérbeadás, kezelés, használat esetén/ során a 18. §. kivételével pályázat, nyilvános árverés, nyilvános árverést követő egyedi ajánlat alapján dönt a Képviselőtestület.

Az egyedi ajánlat csak akkor fogadható el elsődlegesen, ha a költségvetésben és módosításaiban előre értékesítésre kijelölt az ingatlan, a vagyoni értékű jog bérbeadása, kezelése, használata.

A pályázati eljárás főszabályként nyilvános, zártkörű pályázatot a 20. §. /2/ és /3/ bekezdésében felhatalmazott jogosult elrendelni.

Az ingatlannal kapcsolatban értékbecslést kértünk az Önkormányzattal keretszerződéssel rendelkező Imre Béla ingatlanvagyon értékelőtől. Az értékbecslő az ingatlanokra vonatkozóan az alábbi javasolt kerekített forgalmi értékeket állapította meg: Telkeként 1.180.000, - Ft + ÁFA = 1.498.600.- Ft, azaz bruttó egymillió – négyszázkilencvennyolcezer – hatszáz forint.
A szántó területek az Önkormányzat fejlesztési területei között nem szerepelnek, ezért az elkészített értékbecslés alapján javaslom a Tisztelt Képviselőtestületnek, hogy a Zalakaros külterület 0147/6 hrsz-ú 5898 m2 nagyságú és a Zalakaros, külterület 0147/7 hrsz-ú  5901 m2 nagyságú szántó művelési ágú ingatlanokat jelölje ki értékesítésre és a mellékelt pályázati felhívást tegye közzé.

Határozati javaslat:

A Képviselőtestület

1. Zalakaros külterület 0147/6 hrsz-ú 5898 m2 nagyságú és a Zalakaros, külterület 0147/7 hrsz-ú  5901 m2 nagyságú szántó művelési ágú ingatlanokat kijelöli értékesítésre.

2. A pályáztatás induló árát telkeként bruttó 1.498.600 Ft összegben állapítja meg.

3. Felhatalmazza a polgármestert, hogy az ezzel kapcsolatos pályázati kiírást tegye közzé.
4. A döntésről a kérelmezőt értesíteni kell.

Határidő: 2020. február 28.
Felelős: Novák Ferenc polgármester 

Operatív felelős: Bognár Ottó Péter településstratégiai referens

Zalakaros 2020. január 24. 
                                                      

Novák Ferenc







              

polgármester 
Gazdasági Bizottság és a Humánpolitikai és Ügyrendi Bizottság határozata:
A bizottság javasolja a képviselőtestület számára az előterjesztés szerinti határozati javaslat elfogadását.

